**Homo politikon**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din pricepere deghizată

afişată pe faţa ciupită de vărsat,

se scutură a lehamite.

Are inima noduroasă de prefăcută vanitate

ce-i străbate prin sinapse nervii,

adaugă ipocriziei statut de sinceritate

şi o perorează mereu.

Nefericit de plictis

singura lui calitate-i neutră,

îşi scuipă caracterul dintr-o dată

şi merge mai departe ţanţoş.

Schimbă tot ce nu mai e de folos,

trăieşte curtenitor şi semidoct.